wickkiey/tamil-wikipedia-chunked huggingface dataset:
# பல்லடம்

## பொருளாதாரம்

பல்லடத்தில் முக்கிய தொழில்கள் ஜவுளி, இறைச்சி கோழி வளர்ப்பு, விவசாயம், காற்றாலை. பல்லடத்தைச் சுற்றிலும் விசைத்தறி மற்றும் பின்னல் ஆடை தொழில் மையங்கள் அமைந்துள்ளன இவை அனைத்தும் பெரும் அந்நிய செலாவணி ஈட்டுகின்றன. பல்லடம் உயர் தொழில்நுட்பப் பூங்கா 2007 ஆம் ஆண்டு தொடங்கப்பட்டது. இங்கு பலவகையான ஜவுளி கூடங்கள் அமைந்துள்ளன. இது 65 எக்கர் பரப்பளவில் அமைந்துள்ளது.
# பல்லடம்

## போக்குவரத்து

தேசிய நெடுஞ்சாலை 67 -ல் அமைந்துள்ள இந்த நகராட்சி போக்குவரத்தில் முக்கிய மையப்பகுதியாக உள்ளது. இங்கிருந்து பல்லடம் முதல் காமநாயக்கன்பாளையம் வழியாக பொள்ளாச்சி மாநில நெடுஞ்சாலையும், பல்லடம் - உடுமலைப்பேட்டை மாநில நெடுஞ்சாலையும், பல்லடம் - செட்டிபாளையம் மாநில நெடுஞ்சாலையும் கோவையிலிருந்து தேசிய நெடுஞ்சாலையும், திருச்சியிலிருந்து தேசிய நெடுஞ்சாலையும், திருப்பூரிலிருந்து மாநில நெடுஞ்சாலையும், தாராபுரத்திலிருந்து மாநில நெடுஞ்சாலையும் , அவிநாசியிலிருந்து மாநில நெடுஞ்சாலையும் என எட்டு ரோடுகளும் சங்கமிக்கும் ஓர் இடமாக பல்லடம் இருக்கிறது. இங்கிருந்து தமிழகத்தின் கிழக்கு மாவட்டங்கள் மற்றும் தெற்கு மாவட்டங்களுக்கு நேரடி போக்குவரத்து சேவை உள்ளது. இந்த பகுதிகளுக்கு பேருந்துகள் கோயம்புத்தூர் - சிங்காநல்லூர் பேருந்து நிலையத்தில் இருந்து புறப்படுகிறது. பல்லடத்தில் இருந்து காங்கேயம், வெள்ளக்கோயில், கரூர், குளித்தலை, திருச்சி, தஞ்சாவூர், ஒரத்தநாடு, பட்டுக்கோட்டை, மன்னார்குடி, திருவாரூர், கும்பகோணம், ஜெயங்கொண்டம் நாகப்பட்டினம், அரியலூர், பெரம்பலூர், மதுரை, தாராபுரம், ஒட்டன்சத்திரம், செம்பட்டி, வத்தலகுண்டு, தேனி, கம்பம், போடி, முசிறி, மணப்பாறை, மேட்டுப்பாளையம், சூலூர், கோயம்புத்தூர், அவிநாசி, பொள்ளாச்சி, திருப்பூர், பெரிய நெகமம், காமநாயக்கன்பாளையம், சேலம், ஈரோடு, பெருந்துறை, உடுமலைப்பேட்டை, குடிமங்கலம், முத்தூர், கொடுமுடி, திருநெல்வேலி, தூத்துக்குடி, கோவில்பட்டி, இராமேஸ்வரம், இராமநாதபுரம், சிவகங்கை, திண்டுக்கல், விருதுநகர், இராஜபாளையம், கன்னியாகுமரி, நாகர்கோவில், தென்காசி, அன்னூர், சத்தியமங்கலம், புதுக்கோட்டை, வால்பாறை என தமிழகத்தின் முக்கிய நகரங்களுக்கு நேரடி பேருந்து போக்குவரத்து சேவை உள்ளது. மேலும் நகரப்பேருந்துகள் மூலம் பல்லடத்தின் புறநகர் கிராமங்களுக்கு பேருந்து வசதி உள்ளது.
# பல்லடம்

## கல்வி

பல்லடத்தில் அரசு கலை மற்றும் அறிவியல் கல்லூரி உள்ளது, பல்லடத்தின் அருகில் பார்க் கலை மற்றும் அறிவியல் கல்லுரி, தொழில்முறை கல்வி அறக்கட்டளையின் பொறியியல் கல்லுரி அமைந்துள்ளது. கோயம்புத்தூர் அருகேயுள்ளதால் இங்குள்ள மாணவ, மாணவியருக்கு கல்வி பயில வாய்ப்புகள் அதிகமாகவுள்ளன. இதனை தவிர்த்து ஸ்கேட்(SCAD) மற்றும் ப்ரொபஸனல்(Professional) ஆகிய பொறியியல் கல்லூரிகளும் உள்ளன.
# பல்லடம்

## பல்லடம் நகராட்சி தேர்தல் (2022)

- திமுக - 12
- பாஜக - 2
- அதிமுக - 1
- காங்கிரஸ் - 1
- மதிமுக - 1
- சுயேச்சை - 1
# பல்லடம்

## பள்ளிகள்

- அரசு ஆண்கள் மேல்நிலைப் பள்ளி
- அரசு பெண்கள் மேல்நிலைப் பள்ளி
- இன்பேன்ட் ஜீசஸ் மேல்நிலைப்பள்ளி.
- பாரதி மேல்நிலைப்பள்ளி.
- புளூ பேர்டு மேல்நிலைப்பள்ளி.
- கண்ணம்மாள் தேசிய மேல்நிலைப்பள்ளி.
- விவேகானந்தா ￼வித்யாலயா மேல்நிலைப் பள்ளி
# பல்லடம்

## வங்கிகள்

- ஐசிஐசிஐ வங்கி.
- சவுத் இந்தியன் வங்கி.
- ஸ்டேட் வங்கி.
- ஆக்சிஸ் வங்கி.
- ஆந்திரா வங்கி.
- இந்தியன் ஓவர்சீஸ் வங்கி.
- கத்தோலிக் சிரியன் வங்கி.
- கரூர் வைசியா வங்கி.
- பரோடா வங்கி.
- கனரா வங்கி.
- தமிழ்நாடு மெர்கன்டைல் வங்கி.
# பல்லடம்

## அருகில் உள்ள சுற்றுலாத் தலங்கள்

- உப்பாறு அணை
- ஊட்டி - (112 கி.மீ.): மிகப் புகழ்பெற்ற மலை வாழிடம். அதிக சுற்றுலாப் பயணிகள் மற்றும் மக்கள் பெருக்கத்தால் திணறினாலும் இன்றும் எல்லோரையும் ஈர்க்கிறது.
- ஆனைமலை.
- பழனி - (80 கி.மீ.): குன்றின் மீதமைந்த முருகன் கோவில். ஆறு படை வீடுகளில் ஒன்று.
- அமராவதி அணை: முதலைப் பண்ணை.
- திருமூர்த்தி அணை:பஞ்சலிங்கம் அருவி.
- ஆழியாறு அணை: குரங்கு அருவி.
- டாப் ஸ்லிப் ( இந்திரா காந்தி வன விலங்கு சரணாலயம்).
- வால்பாறை நல்ல மலை வாழிடம்.
- செஞ்சேரிமலை மந்திரகிரி வேலாயுதசுவாமி கோவில்.
# பல்லடம்

## பிரபல நபர்கள்

- பல்லடம் சஞ்சீவ ராவ் - புல்லாங்குழல் இசைக்கலைஞர்
# பள்ளப்பாளையம்

**பள்ளப்பாளையம்** (ஆங்கிலம்:Pallapalayam), இந்தியாவின் தமிழ்நாடு மாநிலத்தில் அமைந்துள்ள ஈரோடுமாவட்டத்தில் இருக்கும் ஒரு பேரூராட்சி ஆகும்.
# பள்ளப்பாளையம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, 6,499 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பள்ளப்பாளையம் மக்களின் சராசரி கல்வியறிவு 51% ஆகும். இதில் ஆண்களின் கல்வியறிவு 61%; பெண்களின் கல்வியறிவு 41% ஆகும். இது இந்திய தேசிய சராசரி கல்வியறிவான 59.5% விட குறைந்ததே. பள்ளப்பாளையம் மக்கள் தொகையில் 9% ஆறு வயதுக்குட்பட்டோர் ஆவார்கள்.
# பள்ளத்தூர்

**பள்ளத்தூர்** (ஆங்கிலம்:Pallathur), இந்தியா, தமிழ்நாடு மாநிலம், சிவகங்கை மாவட்டம், காரைக்குடி வட்டத்தில் உள்ள ஓர் பேரூராட்சி ஆகும்.  
காரைக்குடி - திருச்சிராப்பள்ளி செல்லும் நெடுஞ்சாலையில், காரைக்குடியிலிருந்து 8 கி.மீ. தொலைவில் உள்ளது. 2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 2,400 வீடுகளும், 9,580 மக்கள்தொகையும் கொண்டது.  
7 ச.கி.மீ. பரப்பும், 15 வார்டுகளும், 113 தெருக்களும் கொண்ட இப்பேரூராட்சியானது திருப்பத்தூர் சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.
# பள்ளிகொண்டா

**பள்ளிகொண்டா** (ஆங்கிலம்:**Pallikonda**), இந்தியாவின், தமிழ்நாடு மாநிலத்தில் அமைந்துள்ள வேலூர் மாவட்டத்தில் உள்ள தேர்வு நிலைப் பேரூராட்சி ஆகும்.
# பள்ளிகொண்டா

## அமைவிடம்

மாவட்டத் தலைமையிடமான வேலூரிலிருந்து 22 கி.மீ. தொலைவில் பள்ளிகொண்டா உள்ளது. இதனருகே உள்ள தொடருந்து நிலையம் 8 கி.மீ. தொலைவில் உள்ள குடியாத்தத்தில் உள்ளது. இதனருகே உள்ள நகரங்கள், மேற்கே ஆம்பூர் 28 கி.மீ.; வடக்கில் குடியாத்தம் 10 கி.மீ. மற்றும் தெற்கில் அணைக்கட்டு கிராமம் 10 கி.மீ. தொலைவில் உள்ளது.
# பள்ளிகொண்டா

## பேரூராட்சியின் அமைப்பு

10 ச.கி.மீ. பரப்பும், 18 பேரூராட்சி மன்ற உறுப்பினர்களையும், 105 தெருக்களையும் கொண்ட இப்பேரூராட்சி அணைக்கட்டு (சட்டமன்றத் தொகுதி) மற்றும் வேலூர் மக்களவைத் தொகுதிக்குட்பட்டதாகும்.
# பள்ளிகொண்டா

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,388 வீடுகளும், 23,067 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 84.85% மற்றும் பாலின விகிதம் ஆயிரம் ஆண்களுக்கு, 1026 பெண்கள் வீதம் உள்ளனர்.
# பள்ளிபாளையம்

**பள்ளிபாளையம்** (ஆங்கிலம்:Pallipalayam), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இருக்கும் இரண்டாம் நிலை நகராட்சி ஆகும். அக்டோபர் 7, 2004ல் இது பேரூராட்சியிலிருந்து மூன்றாம் நிலை நகராட்சியாக தரமுயர்த்தப்பட்டது. தற்போது இரண்டாம் நிலை நகராட்சியாக செயல்பட்டு வருகிறது.  
இது காவிரி ஆற்றின் கரையோரமாக அமைந்துள்ளது. ஆற்றுக்கு எதிர்புறம் (மேற்குப் பகுதியில்) ஈரோடு நகரம் உள்ளது. காவிரியின் கரையோரமாக இருந்தபோதிலும் இது பாறைகள் கூடிய இடமாகும். விசைத்தறி கூடங்கள் அதிகளவில் உள்ளன. விசைத்தறி கூடம் சார்ந்த சாயப் பட்டறை கழிவுகள் ஆற்றில் கலப்பதால் ஆறு மாசுபடுகிறது. பள்ளிபாளையம் சிக்கன் என்ற உணவு புகழ் பெற்றதாகும்.  
தொழிலுக்கு ஈரோட்டிலும் சார்ந்து இருப்பதால் ஈரோட்டின் வளர்ச்சிக்கும் பள்ளிபாளையம் சார்ந்து இருப்பதால் ஈரோடு மாநகரின் துணை நகராக பள்ளிபாளையம் கருதப்படுகிறது  
இந்நகரம், ஈரோட்டிலிருந்து 3 கி.மீ. தொலைவிலும், குமாரபாளையத்திலிருந்து தென்கிழக்கே 13 கி.மீ. தொலைவிலும் அமைந்துள்ளது.  
இது ஈரோடு மாநகராட்சி எல்லையை ஒட்டி அமைந்துள்ள நகரமாகும். ஈரோடு மத்திய பேருந்து நிலையத்திலிருந்து சுமார் 3 கி.மீ. தொலைவிலும், ஈரோடு சந்திப்பிலிருந்து சுமார் 4 கி.மீ. தொலைவிலும் அமைந்துள்ளது.  
ஈரோடு மாநகர பேருந்து வழித்தடங்கள் மூலம் நன்கு இணைக்கப்பட்டுள்ளது.
# பள்ளிபாளையம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 35,214 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பள்ளிபாளையம் மக்களின் சராசரி கல்வியறிவு 62% ஆகும், இதில் ஆண்களின் கல்வியறிவு 69%, பெண்களின் கல்வியறிவு 54% ஆகும். இது இந்திய தேசிய சராசரி கல்வியறிவான 59.5% விட கூடியதே. பள்ளிபாளையம் மக்கள் தொகையில் 10% ஆறு வயதுக்குட்பட்டோர் ஆவார்கள்.
# பள்ளிபாளையம்

## 2011 உள்ளாட்சி தேர்தல்

2011ல் நடந்த உள்ளாட்சி தேர்தலில் அதிமுகவின் வெள்ளியங்கிரி பி.எசு வெற்றி பெற்று நகரவை தலைவரானார்.
| வேட்பாளர் | கட்சி | பெற்ற வாக்குகள் |  |
| --- | --- | --- | --- |
| கணேசன் ஆர் | தேமுதிக | 2947 |  |
| குமார் அ | திமுக | 9008 |  |
| பழனியப்பன் எம் | பாமக | 190 |  |
| பெஞ்சமின் ஜே | காங்கிரசு | 319 |  |
| வெள்ளியங்கிரி பி.எஸ் | அதிமுக | 11831 | } |
# பள்ளிபாளையம்

## 2022 உள்ளாட்சி தேர்தல்

2022ல் நடந்த உள்ளாட்சி தேர்தலில் திமுகவின் திரு மோ செல்வராஜ் வெற்றி பெற்று நகரவை தலைவரானார்.
# பள்ளிபாளையம் அக்கிரஹாரம்

**பள்ளிபாளையம் அக்கிரஹாரம்** (ஆங்கிலம்:Pallipalayam Agraharam), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# பள்ளிபாளையம் அக்கிரஹாரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 10,829 பேரா இங்கு வசிக்கின்றார்கள். இவர்களில் 52% ஆண்களும், 48% பெண்களும் ஆவர். பள்ளிபாளையம் அக்கிரஹாரம் மக்களின் சராசரி கல்வியறிவு 59% ஆகும், இதில் ஆண்களின் கல்வியறிவு 67% ஆகவும் பெண்களின் கல்வியறிவு 51% ஆகவும் அமைகிறது. இது இந்திய தேசிய சராசரி கல்வியறிவான 59.5% விடக் குறைந்ததே. பள்ளிபாளையம் அக்கிரஹாரம் மக்கள் தொகையில் 10% ஆறு வயதுக்குட்பட்டோர் ஆவர்.
# பணகுடி

**பணகுடி** (ஆங்கிலம்:Panagudi), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், ராதாபுரம் வட்டத்தில் இருக்கும் ஒரு . சிறப்பு நிலை பேரூராட்சி மற்றும் குறுவட்டம் ஆகும். இப்பேரூராட்சி மேற்கு தொடர்ச்சி மலை அடிவாரத்தில் அமைந்துள்ளது. இப்பேருராட்சியில் ஓடு மற்றும் செங்கல் தயாரித்தல் முக்கிய தொழிலாக உள்ளது. திருநெல்வேலி மாவட்டத்தின் மிக வேகமாக வளர்ந்து வரும் நகரங்களில் ஒன்றாக உள்ளது  
இவ்வூரில் சிறப்பு மிக்க பணகுடி சாஸ்தா கோயில், இராமலிங்க சுவாமி சிவகாமி அம்மாள் கோவில் மற்றும் புனித சூசையப்பர் திருத்தலமும் உள்ளன.
# பணகுடி

## அமைவிடம்

மதுரை - கன்னியாகுமரி தேசிய நெடுஞ்சாலையில், கன்னியாகுமரிக்கு வடக்கே 30 கி.மீ. தொலைவிலும், திருநெல்வேலிக்கு தெற்கே 52 கி.மீ. தொலைவிலும் அமைந்துள்ளது. இது இராதாபுரத்திலிருந்து 26 கி.மீ. தொலைவில் உள்ளது.
# பணகுடி

## பேரூராட்சியின் அமைப்பு

49 சகி.மீ. பரப்பும், 30 வார்டுகளும், 300தெருக்களும் கொண்ட இப்பேரூராட்சி இராதாபுரம் (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.
# பணகுடி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 10,825 வீடுகளும், 40,000 மக்கள்தொகையும் கொண்டது.
# பணகுடி

## பெயர்க் காரணம்

பணகுடி என்ற சொல்லுக்கு வரலாற்று ஆசிரியர்கள் பல கருத்துக்களை கூறுகின்றனர். பணகுடியிலும் அதன் சுற்றுப் புறங்களிலும் ‘பாணர்கள்’ என்ற தாழ்த்தப்பட்ட இனமக்கள் அதிகமாக வாழ்ந்த காரணத்தால் இவ்வூர் “பாணர்குடி” என்று அழைக்கப்பட்டது. பின்னர் “பணகுடி” என்றாயிற்று என்பார்கள். இன்னொரு சாரார் பனைமரக்காடுகள் அதிகமாக இருந்த காரணத்தால் பனைத்தொழில் இப்பகுதியில் சிறந்து விளங்கியது என்றும் அதனால் ‘பனைக்குடி’ என்று அழைக்கப்பட்டு பின்னர் “பணகுடி” என்று மருவியதாகவும் கருதுகிறார்கள்.  
ஆங்கிலேயர்கள் பணகுடிக்கு வருவதற்கு முன்பு பணகுடி ‘உத்தமபாண்டியபுரம்’ என்ற பெயரால் அழைக்கப்பட்டது. பிற்காலத்தில் பணகுடி என்றாயிற்று. பணகுடியை முரத்த நாடு என்றும் அழைப்பார்கள். இச்செய்தி சுசீந்திரம் கோவில் கல்வெட்டில் காணப்படுகிறது.
# பணகுடி

## பணகுடி மக்கள்

பணகுடியில் இந்துக்கள், கிறித்தவர்கள் மற்றும் முஸ்லிம்கள் போன்ற மதத்தைச் சார்ந்த, வெவ்வேறு பிரிவைச் சேர்ந்த மக்கள் வாழ்ந்து வருகிறார்கள்.
# பணகுடி

## கால நிலை

பணகுடியில் மார்ச் முதல் மே வரை வெயில் காலம் ஆகும். பணகுடியில் மேற்கு தொடர்ச்சி மலைகள் காணப்படுகின்றன.
# பணகுடி

## தொழில் வளம்

பணகுடியில் முக்கியத் தொழில் வேளாண்மை. பணகுடியில் ஆற்று நீர்ப்பாசனம், குளத்து நீர்ப்பாசனம் முறையிலும் விவசாயம் செய்தனர். புதியவகை இயந்திரங்கள் மூலம் கிணற்றில் இருந்து நீரைப் பெறுகின்ற முறையும், ஏற்றம் இறைத்தல் முறையும் பின்பற்றப்படுகிறது. பணகுடியின் வடதிசையில் கரிசல் மண்ணும், தென்திசையில் செம்மண்ணும் காணப்படுகின்றன. பணகுடியில் செம்மண்ணும் களிமண்ணும் அதிகம் கிடைப்பதால் செங்கல் சூளைகளுக்கும், ஓடு தொழிற்சாலைகளுக்கும் முக்கிய மூலப்பொருளாக மண் பயன்படுத்தப்படுகிறது.  
இங்கு நெற்பயிர் அதிகம் விளைகிறது. சூன் முதல் செப்டம்பர் வரையிலும், அக்டோபர் முதல் திசம்பர் வரையிலும் நெல் பயிரிடப்படுகிறது. இதற்கு நீர்ப்பாசனம், அனுமான் நதியில் இருந்தும், குளத்தில் இருந்தும் கிடைக்கிறது. மேலும் இப்பகுதியில் சோளம், கேழ்வரகு, மிளகு, தென்னை, காய்கறி, வாழை, பனை போன்றவையும் பயிரிடப்படுகின்றன.  
பணகுடியை பொறுத்தவரையில் தொழில்களும் சிறப்பாக நடைபெறுகின்றன. பணகுடியில் உள்ள அதிகமான பெண்கள் பீடி சுற்றுகிறார்கள். மேலும் கூடை முடைதல், சுருட்டு சுற்றுதல், செங்கல் உற்பத்தி செய்தல், ஓடு தொழிற்சாலைகள் போன்ற தொழில்களும் சிறப்பான முறையில் நடைபெற்று வருகின்றன. இங்கு ஏராளமான ஓடுகள் மற்றும் செங்கற்கள் தயாரிக்கப்பட்டு, வெளியிடங்களுக்கும், வெளியூர்களுக்கும், வேறு மாநிலங்களுக்கும் அனுப்பப்படுகின்றன.
# பணகுடி

## தொழில் வளம்

### சிறுதொழில்கள்

சிறுதொழில்களாக, தங்க நகை செய்தல், மரச்சாமான்கள் செய்தல், தட்டச்சு, மண்பானை செய்தல் போன்ற தொழில்கள் நடைபெறுகின்றன. பணகுடியில் சர்வோதய சங்கம் சிறப்பு பெற்றதாகக் காணப்படுகிறது. இங்கு மரச்சாமான்கள், சோப்பு, செருப்பு, தேன், ஊதுபத்திகள், தலையணை போன்ற இதர பொருட்கள் தயாரிக்கப்படுகின்றன.
# பணகுடி

## சந்தை வசதி

பணகுடியில் மிகப் பெரிய சந்தை உள்ளது. இச்சந்தை, மையப்பகுதியில் அமைந்துள்ளதால் சுற்று வட்டார ஊர்களான வடக்கன்குளம், கும்பிளம்பாடு, கலந்தபனை, பாம்பன்குளம், ரோஸ்மியாபுரம், தளவாய்புரம் போன்ற இடங்களில் இருந்து மக்கள் வந்து பொருட்களை வாங்கிச் செல்கின்றார்கள். தினந்தோறும் சந்தை நடைபெறுகிறது. வார சந்தையும் நடைபெறுகிறது. இதைத் தவிர, மாட்டுச் சந்தையும் மீன்சந்தையும் உள்ளன. யாதவர் சமுதாயத்தைச் சேர்ந்தவர்களும், செட்டியார் சமுதாயத்தைச் சேர்ந்தவர்களும் பணகுடி சந்தையையும் கவனிக்கின்றார்கள். 19-ஆம் நூற்றாண்டிலிருந்தே பணகுடியானது ஒரு மிகப் பெரிய நகரமாகச் சிறப்புப் பெற்று விளங்குகிறது.
# பணகுடி

## போக்குவரத்து

மதுரை நாயக்கர்களின் ஆட்சியின்போது இருந்த இராணி மங்கம்மாள் ஆட்சிக்காலத்தில்தான், பணகுடியில் சாலைகள் அமைக்கப்பட்டன. இதனால் அச்சாலை மங்கம்மாள் சாலை என்று அழைக்கப்பட்டது. பணகுடியில் ஆரம்பத்தில் மங்கம்மாள் சாலை மட்டும்தான் இருந்தது. பணகுடி முதல் வள்ளியூர் வழியாகச் செல்லக்கூடிய சாலை, இராமலிங்க சுவாமி சிவகாமி அம்பாள் கோவில் முன்னால் செல்கிறது. ஆரம்பத்தில் மண் சாலை போடப்பட்டுள்ளது. இந்த தேசிய நெடுஞ்சாலையின் வழியாகத்தான் திருநெல்வேலி, நாகர்கோவில், திருவனந்தபுரம் மற்றும் சென்னை போன்ற நகர்களுக்கு பேருந்துகள் செல்கின்றன. மற்ற பேருந்துகள் பைபாஸ் வழியாகச் செல்கின்றன.  
பணகுடியில் ஒரு பெரிய பேருந்து நிலையம் உள்ளது. நாகர்கோவில், திருநெல்வேலிக்குச் செல்லும் மக்களும், வெளியூர்களுக்குச் செல்லும் மக்களும் இந்த பேருந்து நிலையம் வந்துதான் பேருந்து ஏறிச் செல்கின்றனர்.  
பணகுடியில் சாலைப் போக்குவரத்துத் தவிர, தொடருந்துப் போக்குவரத்தும் உள்ளது. 1903-ஆம் நூற்றாண்டில் தொடருந்துப் போக்குவரத்து ஆரம்பிக்கப்பட்டது. பின்னர் திருநெல்வேலி மற்றும் வள்ளியூர்க்கு அடுத்தபடியாக மூன்றாவது பெரிய தொடருந்து நிலையம் ஆகும்
# பணகுடி

## சமய நிலை

பணகுடியில் உள்ள மக்கள் பலவிதமான மதத்தைச் சார்ந்தவர்கள். இந்து மதத்தைப் பொருத்தவரை அதிகமான மக்கள் வாழ்கிறார்கள். சைவர்களும், வைணவர்களும் உள்ளனர். கிறித்தவ மதத்தில் கத்தோலிக்கர்கள், புரோட்டஸ்டண்டுகள், பெந்தேகோஸ்துகள் என்ற பிரிவினர்களும் உள்ளனர். சில முஸ்லிம்கள் உருது மொழி பேசுகின்றனர். இவர்கள் பட்டாணி முஸ்லிம்கள் என அழைக்கப்படுகின்றனர். தமிழ் மொழி பேசும் முஸ்லிம்கள் லெப்பை என அழைக்கப்படுகின்றனர்.
# பனப்பாக்கம்

**பனப்பாக்கம்** (ஆங்கிலம்:**Panapakkam**), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தில் உள்ள நெமிலி வட்டத்தில் இருக்கும் ஒரு பேரூராட்சி ஆகும்.
# பனப்பாக்கம்

## அமைவிடம்

பனப்பாக்கம் பேரூராட்சி வேலூரிலிருந்து 55 கி.மீ. தொலைவில் உள்ளது. இதனருகே அமைந்த தொடருந்து நிலையம் 11 கி.மீ. தொலைவில் உள்ள பள்ளுரில் உள்ளது. இதனருகே உள்ள நகரங்கள், கிழக்கே காஞ்சிபுரம் 23 கி.மீ.; மேற்கே வாலாசாபேட்டை 18 கி.மீ.; வடக்கே அரக்கோணம் 23 கி.மீ. தொலைவில் உள்ளது.
# பனப்பாக்கம்

## பேரூராட்சியின் அமைப்பு

6.5 சகி.மீ. பரப்பும், 15 பேரூராட்சி மன்ற உறுப்பினர்களையும், 58 தெருக்களையும் கொண்ட இப்பேரூராட்சி சோளிங்கர் (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.
# பனப்பாக்கம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,802 வீடுகளும், 11,536 மக்கள்தொகையும், கொண்டது. இப்பேரூராட்சியின் எழுத்தறிவு 79.50%, பாலின விகிதம் ஆயிரம் ஆண்களுக்கு, 1017 பெண்கள் வீதம் உள்ளனர்.
# பனப்பாக்கம்

## புவியியல்

இவ்வூரின் அமைவிடம் ஆகும். கடல் மட்டத்திலிருந்து இவ்வூர் சராசரியாக 110&nbsp;மீட்டர் (360&nbsp;அடி) உயரத்தில் இருக்கின்றது.
# பண்பொழி

**பண்பொழி** என்பது இந்தியாவில் தமிழ்நாட்டின் தென்காசி மாவட்டத்தில் செங்கோட்டை வட்டத்திற்கு அருகில் அமைந்துள்ள ஒரு கிராமம் ஆகும்.
# பண்பொழி

## மக்கள்தொகை

2011 இந்திய மக்கள் தொகை கணக்கெடுப்பின்படி, பண்பொழியின் மக்கள் தொகை 9,313 ஆகும். இங்கு 2,619 குடும்பங்கள் உள்ளன.
# பண்பொழி

## குடிமை நிர்வாகம்

பண்பொழி 15 வார்டுகளைக் கொண்ட பேரூராட்சியாக உள்ளது.
# பண்பொழி

## பொருளாதாரம்

பண்பொழியின் பொருளாதாரம் முக்கியமாக விவசாயத்தை அடிப்படையாகக் கொண்டது. திருநெல்வேலி, தூத்துக்குடி, விருதுநகர் மற்றும் மதுரை மாவட்டங்கள் மற்றும் கேரளாவின் அருகிலுள்ள பகுதிகளிலிருந்து கொண்டு செல்லப்படும் உணவு தானியங்களுக்கு இந்த கிராமம் ஒரு மையப் புள்ளியாகச் செயல்படுகிறது. மேலும், பல ஆண்கள் வெளிநாடுகளில் பணிபுரிந்து தங்கள் குடும்பங்களுக்கு பணத்தை அனுப்புகிறார்கள். எனவே, உள்ளூர் மக்கள் பல வழிகளில் சிறப்பாகச் செயல்படுகிறார்கள். அவர்களில் சிலர் பெரிய வீடுகளையும் பிற கட்டிடங்களையும் கட்டுகிறார்கள்.  
இப்பகுதியில் சாலைப் பணிகள் போன்ற பொது மேம்பாடுகள் நடந்து வருகின்றன.
# பண்பொழி

## விவசாயம்

பண்பொழியில் விவசாயம் பெரும்பாலான மக்களின் முக்கிய வாழ்வாதாரமாக உள்ளது. அரிசி மற்றும் தேங்காய் சாகுபடி உள்ளூர் மக்களின் முக்கிய தொழிலாக இருந்து வருகிறது. (அரிசி, தேங்காய் போன்ற பயிர்களை வளர்க்க இந்த நிலம் மிகவும் பொருத்தமானது என்பதால்).
# பண்பொழி

## போக்குவரத்து

### உள்ளூர் பேருந்துகள்

பேருந்து வழித்தடங்கள் தென்காசி - திருமலைகோவில் (SAT, SRT மற்றும் 20 LSS பேருந்துகள்) செங்கோட்டை - கடையநல்லூர் (12C, 12D, 12F மற்றும் 12E LSS) மற்றும் ஜப்பன்-வடகரை - தென்காசி, கோவில்பட்டி - திருமலைக்கோவில், செங்கோட்டை (MMRG, KRRRR) திருநெல்வேலி - திருமலைக்கோவில்/அச்சன்கோவில் (101 Sfs) சுரண்டை - திருமலைக்கோவில்) (20M LSS), சிவகிரி, இராசபாளையம் - செங்கோட்டை (கேஎஸ்ஆர்) ஆலங்குளம் - மேக்கரை (ஜெயராம்), மேக்கரை - தென்காசி, (வடகரை) (KL/TN போக்குவரத்து) - அச்சன்கோவில், புனலூர், கொல்லம்.
# பண்பொழி

## போக்குவரத்து

### சென்னை, பெங்களூரு, மதுரைக்கு பேருந்துகள்

- சென்னை அல்ட்ரா டீலக்ஸ் பேருந்துகள்
- செங்கோட்டையிலிருந்து 184 யுடி, ஐந்து பேருந்துகள் தொடர்ந்து இயக்கப்படுகின்றன.
- 184 யுடி, வீடியோ கோச் ஏ/சி, ஏ/சி அல்லாதது. ஸ்லீப்பர்
- அதிகபட்சமாக அனைத்து தனியார் பேருந்துகளும், தென்காசி மற்றும் செங்கோட்டை அருகே இயக்கப்படுகின்றன.
# பண்பொழி

## போக்குவரத்து

### இரயில்கள்

செங்கோட்டையில் (பண்பொழியிலிருந்து 4 கி.மீ.) இரயில் சேவைகள் உள்ளன. &nbsp;  
- செங்கோட்டை-மதுரை பயணிகள் இரயில்
- செங்கோட்டை-சென்னை எழும்பூர் பொதிகை விரைவு இரயில்
- செங்கோட்டை-திருநெல்வேலி பயணிகள் இரயில்
- செங்கோட்டை-சென்னை சிலம்பு விரைவு இரயில் (மானாமதுரை, தஞ்சாவூர், மயிலாடுதுறை வழியாக) (தினசரி)
- செங்கோட்டை-தாம்பரம் விரைவு இரயில்
- கொல்லம்-சென்னை எழும்பூர் விரைவு இரயில்
- புனலூர்-செங்கோட்டை பயணிகள் இரயில்.
# பண்பொழி

## போக்குவரத்து

### பேருந்து பணிமனைகள்

செங்கோட்டை மற்றும் தென்காசி ஆகியஇரண்டு பணிமனைகளில், செங்கோட்டையிலிருந்து தமிழ்நாடு, புதுச்சேரி மற்றும் கேரளா பல்வேறு நகரங்களுக்கு பேருந்துகளை இயக்குகின்றன. தமிழ்நாட்டின் சென்னை, திருப்பூர், கோயம்புத்தூர், திருச்சி, மதுரை, திருச்செந்தூர், தூத்துக்குடி, ஸ்ரீவில்லிபுத்தூர் மற்றும் இராமநாதபுரம் மற்றும் திருவனந்தபுரம் யுடி, பத்தனம்திட்டா, கொட்டாரக்கரா, கோட்டயம், குருவாயூர், புனலூர் மற்றும் கேரளாவின் கொல்லம் மற்றும் புதுச்சேரியின் பாண்டிச்சேரி ஆகியவை இங்கிருந்து பேருந்து வசதிகள் பெறும் முக்கிய நகரங்களாகும்.
# பண்பொழி

## கல்வி நிறுவனங்கள்

### பள்ளிகள்

- EMR அரசு எச். ஆர். மேல்நிலைப்பள்ளி
- ஆர். கே. வி. நடுநிலைப்பள்ளி (பண்பொழி)
- ரஷீத் தொடக்கப்பள்ளி
- புனித சூசையப்பர் மெட்ரிக் பள்ளி
- பஞ்சாயத்து யூனியன் தொடக்கப்பள்ளி
- அரசு ஆரம்ப நர்சரி பள்ளி
- ஜாய் நர்சரி மற்றும் தொடக்கப்பள்ளி
# பண்பொழி

## கல்வி நிறுவனங்கள்

### பண்பொழி அருகே உள்ள கல்லூரிகள்

- ஸ்ரீ பராசக்தி மகளிர் கல்லூரி (குற்றாலம்)
- ஜே. பி. பொறியியல் கல்லூரி (ஆயிகுடி)
- நல்லமணி யாதவா கலை மற்றும் அறிவியல் கல்லூரி (கொடிக்குருச்சி)
# பாண்டமங்கலம்

**பாண்டமங்கலம்** (ஆங்கிலம்:**Paandamangalam**) என்பது இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தின் பரமத்தி வேலூர் வட்டத்தில் இருக்கும் ஒரு பேரூராட்சி ஆகும்.
# பாண்டமங்கலம்

## அமைவிடம்

திருச்சி - வேலூர் நெடுஞ்சாலையில் அமைந்த பாண்டமங்லம் பேரூராட்சி, நாமக்கல்லுக்கு தென்மேற்கே 30 கி. மீ. தொலைவில் உள்ளது. இதனருகே அமைந்த தொடருந்து நிலையம் 13 கி. மீ. தொலைவில் உள்ள புகலூரில் உள்ளது.
# பாண்டமங்கலம்

## பேரூராட்சியின் அமைப்பு

5 ச. கி. மீ. பரப்பும், 15 பேரூராட்சி மன்ற உறுப்பினர்களையும், 41 தெருக்களையும் கொண்ட இப்பேரூராட்சி பரமத்தி-வேலூர் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
# பாண்டமங்கலம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,071 வீடுகளும், 7,259 மக்கள்தொகையும் கொண்டது.
# பண்ணைக்காடு

**பண்ணைக்காடு** (ஆங்கிலம்:**Pannaikadu**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், கொடைக்கானல் வட்டத்தில் இருக்கும் ஒரு பேரூராட்சி ஆகும்.
# பண்ணைக்காடு

## அமைவிடம்

மேற்கு தொடர்ச்சி மலையின், பழனி மலையின் கீழ்ப்பகுதியில் கடல் மட்டத்திலிருந்து சுமார் 4500 அடி உயரத்தில் கொடைக்கானலிலிருந்து 20 கி.மீ. தூரத்தில் அமைந்துள்ளது. 2011-ஆம் ஆண்டு மக்கள்தொகை கணக்கெடுப்பின் படி, 8,731 மக்கள்தொகை கொண்ட இப்பேரூராட்சி, 32 சகி.மீ. பரப்பும், 15 வார்டுகளும் கொண்டது. பண்ணைக்காடு பேரூராட்சி பழனி (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.
# பண்ணைக்காடு

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,493 வீடுகளும், 8,731 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 83.2% மற்றும் பாலின விகிதம் 1,000 ஆண்களுக்கு, 1,018 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 1,063 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,182 மற்றும் 607 ஆகவுள்ளனர்.
# பண்ணைக்காடு

## முக்கிய பயிர்கள்

இந்த மலைக் கிராமத்தில் காபி, வாழை, பலா, மிளகு, ஆகிய பணப்பயிர்கள் அதிக அளவிலும், பூண்டு, முள்ளங்கி, கேரட், பீட்ரூட், உருளைக்கிழங்கு, ஆரஞ்சு பழங்கள் அதிகமாக விளைகின்றன.
# பண்ணைக்காடு

## வெளி இணைப்பு

- மேப்பியாவில் பண்ணைக்காடு அமைவிடம்
# பண்ணைப்புரம்

**பண்ணைபுரம்** (ஆங்கிலம்:Pannaipuram), இந்தியாவின், தமிழ்நாடு மாநிலத்தில் அமைந்துள்ள தேனி மாவட்டம், உத்தமபாளையம் வட்டத்தில் இருக்கும் ஒரு பேரூராட்சி ஆகும். இது தேனியிலிருந்து 32 கி.மீ. தொலைவில், உத்தமபாளையம் அருகே உள்ளது. ஏலக்காய் தோட்ட முதலாளிகள் அதிகம் கொண்ட ஊராகும்.  
2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 9,323 மக்கள்தொகையும், 15.36 ச.கி.மீ. பரப்பும், 15 வார்டுகளும், 57 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
# பண்ணைப்புரம்

## புகழ் பெற்றவர்கள்

- இளையராஜா, திரைப்பட இசை அமைப்பாளர், பாடகர்
- கங்கை அமரன், திரைப்பட இசை அமைப்பாளர், பாடகர்
- பாவலர் வரதராஜன், இசை அமைப்பாளர் (இளையராஜாவின் அண்ணன்)
- கணேஷ்ராஜா, இசை அமைப்பாளர்,
- ரத்தின குமார், கதாசிரியர், எழுத்தாளர், இயக்குநர் (கிழக்குச்சீமையிலே, கருத்தம்மா, தமிழ்ச்செல்வன்)
# பாப்பங்குறிச்சி

**பாப்பாக்குறிச்சி** (*Pappakurichi*), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் இருக்கும், ஒரு கணக்கெடுப்பில் உள்ள ஊர் ஆகும். இக்கிராமத்தில் சுமார் 200 குடும்பங்கள் உள்ளன. இக்கிராமத்தில் அருள்மிகு ஸ்ரீ செங்காளியம்மன் திருக்கோயில் உள்ளது மற்றும் ஒவ்வொரு வருடமும் திருவிழா நடைபெறுகிறது. அதேபோல் பங்குனி உத்திர திருவிழாவும் நடைபெறுகிறது.
# பாப்பங்குறிச்சி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 20,439 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். பாப்பங்குறிச்சி மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 82%, பெண்களின் கல்வியறிவு 73% ஆகும். இது இந்திய தேசிய சராசரி கல்வியறிவான 59.5% விட கூடியதே. பாப்பங்குறிச்சி மக்கள் தொகையில் 10% ஆறு வயதுக்குட்பட்டோர் ஆவார்கள்.
# பாப்பாரப்பட்டி

**பாப்பாரப்பட்டி** (ஆங்கிலம்:Papparapatti), இந்தியாவின் தமிழ்நாடு மாநிலத்தில் அமைந்துள்ள தருமபுரி மாவட்டம், பென்னாகரம் வட்டத்தில் இருக்கும் ஒரு பேரூராட்சி ஆகும்.  
பாப்பாரப்பட்டி சுற்று வட்டாரப் பகுதியில், அதிகமாக விவசாயம் மற்றும் நெசவுத் தொழில் நடைபெறுகிறது. பாப்பாரப்பட்டியில் புதியதாக 40 இலட்ச ரூபாய் செலவில், தியாகி சுப்பிரமணிய சிவா மணிமண்டபம் ஒன்று கட்டப்பட்டுள்ளது. இதை, மறைந்த தமிழக முதல்வர் ஜெ. ஜெயலலிதா சூலை 18, 2011 அன்று திறந்து வைத்தார். சுதந்திர போராட்ட தியாகி வள்ளல் மு.சின்னமுத்து முதலியார் பிறந்த ஊர். இந்த ஊர் அருகில் பாலக்கோடு தொடருந்து நிலையம் 10 கி.மீ. தொலைவில் உள்ளது.
# பாப்பாரப்பட்டி

## அமைவிடம்

இப்பேரூராட்சிக்கு, கிழக்கில் தருமபுரி 16 கி.மீ.; வடக்கில் கிருஷ்ணகிரி 40 கி.மீ.; தெற்கில் சேலம் 90 கி.மீ. தொலைவில் உள்ளன.மாரண்டஹள்ளி 24 கி.மீ தூரத்தில் உள்ளது.
# பாப்பாரப்பட்டி

## பேரூராட்சியின் அமைப்பு

8 ச.கி.மீ. பரப்பும், 15 பேரூராட்சி மன்ற உறுப்பினர்களையும், 42 தெருக்களையும் கொண்ட இப்பேரூராட்சி, பென்னாகரம் (சட்டமன்றத் தொகுதி)க்கும், தருமபுரி மக்களவைத் தொகுதிக்கும் உட்பட்டது.
# பாப்பாரப்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,014 வீடுகளும், 12,174 மக்கள்தொகையும் கொண்டது.
# பாப்பிரெட்டிப்பட்டி

**பாப்பிரெட்டிப்பட்டி** (ஆங்கிலம்:Pappireddipatti), இந்தியாவின் தமிழ்நாடு மாநிலத்தில் அமைந்துள்ள தருமபுரி மாவட்டம், பாப்பிரெட்டிப்பட்டி வட்டம் மற்றும் பாப்பிரெட்டிப்பட்டி ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும்.  
பாப்பிரெட்டிபட்டி பேரூராட்சி நான்கு புறமும் மலைகளால் சூழப்பட்ட நகரமாகும். பாப்பிரெட்டிபட்டி பேரூராட்சியிலிருந்து 6 கி.மீ. தொலைவில் வாணியாறு அணை உள்ளது. இது ஏற்காடு மலைக்கு பின்புறத்தில் அமைந்துள்ளது. இப்பேரூராட்சி எல்லையில் 300 ஆண்டுகள் பழமை வாய்ந்த மாரியம்மன் கோயில் ஒன்று உள்ளது. மாரியம்மன் திருவிழா சிறப்பாகக் கொண்டாடப்படுகிறது. இப்பேரூராட்சி எல்லையில் வரலட்சுமி ஸ்டார்ச் தொழிற்சாலை உள்ளது. இவ்ஊரில் நீதிமன்றம் உள்ளது.பெரியார் பல்கலைக்கழக உறுப்பு அரசு கலை மற்றும் அறிவியல் கல்லூரி மற்றும் இராமச்சந்திரா தொழில்நுட்பக் கல்லூரி செயல்பட்டு வருகிறது.
இதனருகில் அமைந்த தொடருந்து நிலையம் 17 கி.மீ. தொலைவில் உள்ள பொம்மிடியில் உள்ளது. பாப்பிரெட்டிப்பட்டி நகரம் முந்தைய சேலம் மாவட்டத்தில் ஒரு பகுதியாக இருந்தது.
# பாப்பிரெட்டிப்பட்டி

## அமைவிடம்

இப்பேரூராட்சிக்கு மேற்கில் தருமபுரி 51கி.மீ.; கிழக்கில் தீர்த்தமலை 36 கி.மீ.; வடக்கில் அரூர் 21 கி.மீ.; தெற்கில் சேலம் 44 கி.மீ. தொலைவில் உள்ளன.
# பாப்பிரெட்டிப்பட்டி

## பேரூராட்சியின் அமைப்பு

4.85 ச.கி.மீ. பரப்பும், 15 பேரூராட்சி மன்ற உறுப்பினர்களையும், 15 தெருக்களையும் கொண்ட இப்பேரூராட்சி பாப்பிரெட்டிப்பட்டி (சட்டமன்றத் தொகுதி)க்கும், தர்மபுரி மக்களவைத் தொகுதிக்கும் உட்பட்டது.
# பாப்பிரெட்டிப்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,458 வீடுகளும், 9,369 மக்கள்தொகையும் கொண்டது.
# பாசூர்

**பாசூர்** (***Pasur***), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் கொடுமுடி வட்டத்தில் இருக்கும் ஒரு பேரூராட்சி ஆகும்.  
இப்பேரூராட்சிப் பகுதி முழுவதும் விவசாய நிலங்களே அதிகம் உள்ளது. இங்கு மஞ்சள், நெல், வாழை மற்றும் கரும்பு ஆகிய பணப்பயிர்கள் அதிகம் விளைவிக்கப்படுகின்றன. இப்பேரூராட்சி வழியாகச் செல்லும் காளிங்கராயன் வாய்க்கால், வேளாண்மைக்கு பெரும் பங்கு வகிக்கிறது. பாசூர் - சோழசிராமணிக்கு கரைகளுக்கும் இடையில் தமிழ்நாடு மின்சார வாரியத்தின் பேரேஜ் நீர்மின் திட்டம் செயல்படுகிறது. இப்பேரூராட்சியின் கிழக்கு எல்லையையொட்டி காவேரி ஆறு செல்கிறது.
# பாசூர்

## பேரூராட்சியின் அமைப்பு

6.17 ச.கி.மீ. பரப்பும், 15 பேரூராட்சி மன்ற உறுப்பினர்களையும், 60 தெருக்களையும் கொண்ட இப்பேரூராட்சி, மொடக்குறிச்சி (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
# பாசூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,120 வீடுகளும், 3,670 மக்கள்தொகையும் கொண்டது.
# பாசூர்

## அமைவிடம்

பாசூர் பேரூராட்சி ஈரோடு - கரூர் நெடுஞ்சாலையில் உள்ளது. பாசூர் ஈரோட்டிலிருந்து 25 கி.மீ. தொலைவிலும், கொடுமுடியில் இருந்து 19 கி.மீ. தொலைவிலும் உள்ளது. பாசூரில் ஒரு தொடருந்து நிலையம் அமைந்துள்ளது. பாசூருக்கு செல்ல ஈரோட்டிலிருந்து தொடருந்து, பேருந்து எண் 30,6A வசதியும் உண்டு. முக்குடி வேலம் பாளையம் - பாசூர் பேரூரட்சியில் உள்ள ஒரு சிற்றூர் ஆகும். பழனி கவுண்டன் பாளையம் - பாசூர் அருகில் உள்ள ஒரு சிற்றூர்.
# பத்தமடை

**பத்தமடை** (ஆங்கிலம்:**Pathamadai**), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டத்தில் இருக்கும் ஒரு பேரூராட்சி ஆகும். இங்கு தயாரிக்கப்படும் பத்தமடை பாய் மிக பிரபலமானதாகும்.
# பத்தமடை

## அமைவிடம்

திருநெல்வேலி - அம்பாசமுத்திரம் சாலையில் பத்தமடை உள்ளது. திருநெல்வேலியிலிருந்து 24 கி.மீ. தொலைவில் அமைந்த பத்தமடை பேரூராட்சிக்கு அருகமைந்த ஊர்கள்; கிழக்கே மேலச்சேவல் (4கி.மீ.); மேற்கே சேரன்மாதேவி (4 கி.மீ.); தெற்கே கங்கனக்குளம் கிராமம் (4 கி.மீ.) உள்ளது. அருகமைந்த தொடருந்து நிலையம், சேரன்மாதேவி]]யில் உள்ளது.
# பத்தமடை

## பேரூராட்சியின் அமைப்பு

7.5 ச.கி.மீ. பரப்பும், 15 வார்டுகளும், 109 தெருக்களும் கொண்ட இப்பேரூராட்சி அம்பாசமுத்திரம் (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.
# பத்தமடை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4166 வீடுகளும், 16625 மக்கள்தொகையும் கொண்டது.
# பட்டிணம்

**பட்டினம்** (ஆங்கிலம்:**Pattinam**), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இராசிபுரம் வட்டத்தில் இருக்கும் ஒரு பேரூராட்சி ஆகும்.
# பட்டிணம்

## அமைவிடம்

பட்டணம் பேரூராட்சி, நாமக்கல்லிருந்து 30 கி.மீ. தொலைவில் உள்ளது. இதனருகே அமைந்த தொடருந்து நிலையம், 4 கி.மீ. தொலைவில் உள்ள இராசிபுரத்தில் உள்ளது. இதன் கிழக்கே 8 கி.மீ. தொலைவில் நாமகிரிப்பேட்டை உள்ளது.
# பட்டிணம்

## பேரூராட்சியின் அமைப்பு

5.63 சகி.மீ. பரப்பும், 15 பேரூராட்சி மன்ற உறுப்பினர்களையும், 18 தெருக்களையும் கொண்ட இப்பேரூராட்சி இராசிபுரம் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
# பட்டிணம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,412 வீடுகளும், 8,912 மக்கள்தொகையும் கொண்டது.
# பட்டிவீரன்பட்டி

**பட்டிவீரன்பட்டி** (ஆங்கிலம்:**Pattiveeranpatti**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், நிலக்கோட்டை வட்டத்தில் இருக்கும் ஒரு பேரூராட்சி ஆகும்.  
இந்த பேருராட்சி பட்டிவீரன்பட்டி, அழகாபுரி, எம்.ஜி.ஆர்.நகர், ராமகிருஷ்ணாபுரம், அண்ணாநகர், அம்பேத்கர்நகர் ஆகிய உட்கிடை கிராமங்களை உள்ளடக்கியது. இப்பகுதியின் முக்கிய தொழில்கள் தென்னை விவசாயம் மற்றும் ஆடு வளர்த்தல் ஆகும்.
2011-ஆம் ஆண்டு மக்கள்தொகை கணக்கெடுப்பின் படி, 8602 மக்கள்தொகை கொண்ட இப்பேரூராட்சி, 2.59 சகிமீ பரப்பும், 15 வார்டுகளும் கொண்டது. இப்பேரூராட்சியானது நிலக்கோட்டை (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.
# பட்டிவீரன்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,290 வீடுகளும், 8,602 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 88.6% மற்றும் பாலின விகிதம் 1,000 ஆண்களுக்கு, 1,059 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 1,064 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 2,060
மற்றும் 0 ஆகவுள்ளனர்.
# பழுகல்

**பழுகல்** (ஆங்கிலம்:Pazhugal), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், விளவங்கோடு வட்டத்தில் இருக்கும் ஒரு பேரூராட்சி ஆகும்.
# பழுகல்

## அமைவிடம்

பழுகல் பேரூராட்சி, கன்னியாகுமரியிலிருந்து 65 கி.மீ. தொலைவில் உள்ளது. இதன் கிழக்கில் மார்த்தாண்டம் 15 கி.மீ. தொலைவில் உள்ளது. இதற்கு 4 கி.மீ. தொலைவில் பாறசாலை தொடருந்து நிலையம் உள்ளது.
# பழுகல்

## பேரூராட்சியின் அமைப்பு

8.8 ச.கி.மீ. பரப்பும், 18 வார்டுகளும், 21 தெருக்களும் கொண்ட இப்பேரூராட்சி விளவங்கோடு (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# பழுகல்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,429 வீடுகளும், 18,276 மக்கள்தொகையும் கொண்டது.</ref>
# பீர்க்கன்கரணை

**பீர்க்கன்கரணை** (ஆங்கிலம்:**Peerkankaranai**), இந்தியாவின் தமிழ்நாடு மாநிலத்தில் அமைந்த செங்கல்பட்டு மாவட்டத்தில் உள்ள தாம்பரம் வட்டததில் இருக்கும் தாம்பரம் மாநகராட்சியின் ஒரு பகுதியாகும். இப்பகுதி சென்னைக்கு மிக அருகாமையில் உள்ள ஒரு வளர்ந்து வரும் பகுதியாக உள்ளது.
# பீர்க்கன்கரணை

## தாம்பரம் மாநகராட்சியுடன் இணைத்தல்

3 நவம்பர் 2021 அன்று இந்த பகுதியானது தாம்பரம் மாநகராட்சியுடன் இணைக்கப்பட்டது.
# பீர்க்கன்கரணை

## அமைவிடம்

பீர்க்கன்கரணை பகுதி மாவட்டத் தலைமையிடமான காஞ்சிபுரத்திலிருந்து 40 கி.மீ. தொலைவிலும், சென்னையிலிருந்து 28 கி.மீ. தொலைவிலும் உள்ளது. இதனருகில் உள்ள தொடருந்து நிலையம், 2.5 கி.மீ. தொலைவில் உள்ள பெருங்களத்தூர் ஆகும். இதனருகில் வண்டலூர் 3 கி.மீ.; கிழக்கு தாம்பரம் 3.50 கி.மீ.; பழைய பெருங்களத்தூர் 2.40 கி.மீ. தொலைவில் உள்ளது.
# பீர்க்கன்கரணை

## பகுதியின் அமைப்பு

1.786 ச.கி.மீ. பரப்பும், 244 தெருக்களையும் கொண்ட இப்பகுதி தாம்பரம் (சட்டமன்றத் தொகுதி)க்கும் மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும்.
# பீர்க்கன்கரணை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பகுதி 25,871 மக்கள்தொகை கொண்டது. கடந்த பத்தாண்டுகளில் மக்கள்தொகை வளர்ச்சி விகிதம் 47.7% ஆகவுயர்ந்துள்ளது. மேலும் இப்பகுதியின் எழுத்தறிவு 92% மற்றும் பாலின விகிதம் 1,000 ஆண்களுக்கு, 985 பெண்கள் வீதம் உள்ளனர். மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 13% மற்றும் 1% ஆக உள்ளனர். மக்கள்தொகை அடர்த்தி ஒரு கி.மீ. 4061 நபர் வீதம் வாழ்கின்றனர்.
# பெண்ணாடம்

**பெண்ணாடம்** (ஆங்கிலம்:**Pennadam**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தின் திட்டக்குடி வட்டத்தில் இருக்கும் ஒரு பேரூராட்சி ஆகும். இவ்வூர் அருகில் தென் திசை நோக்கி 9 கி.மீ. தொலைவில் உள்ள அரியலூர் மாவட்டம் எல்லையான ஆலத்தியூர் கிராமத்தில் சிமெண்ட் தொழிற்சாலைகளில் ஒன்றான ராம்கோ சிமெண்ட் தொழிற்சாலை உள்ளது. இதன் தொடர்ச்சியான ரயில்வே வழித்தடத்தில் ஈச்சங்காடு தொடருந்து நிலையம் தொடர்ந்து பெண்ணாடம் தொடருந்து நிலையம் அமைந்துள்ளது.
# பெண்ணாடம்

## அமைவிடம்

விருத்தாசலம் – அரியலூர் நெடுஞ்சாலையில் அமைந்துள்ள பெண்ணாடம் பேரூராட்சிக்கு வடகிழக்கே விருத்தாச்சலம் 18 கி.மீ.; மேற்கில் திட்டக்குடி 13 கி.மீ.; தொழுதூர் 26 கி.மீ.; தென்மேற்கே பெரம்பலூர் 51 கி.மீ.; வடக்கே உளுந்தூர்பேட்டை 41 கி.மீ.; தெற்கே அரியலூர் 40 கி.மீ.; திருச்சி 100 கி.மீ.; மற்றும் தஞ்சாவூர் 85 கி.மீ.; தொலைவிலும் அமைந்துள்ளது. இவ்வூரின் மாவட்டத் தலைமை நகரமான கடலூர் 80 கி.மீ. தொலைவில் உள்ளது.
# பெண்ணாடம்

## பேரூராட்சியின் அமைப்பு

12.65 ச.கி.மீ. பரப்பும் , 15 பேரூராட்சி மன்ற உறுப்பினரகளையும், 164 தெருக்களையும் கொண்ட இப்பேரூராட்சி திட்டக்குடி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.
# பெண்ணாடம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,708 வீடுகளும், 19,494 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 78.22% மற்றும் பாலின விகிதம் 1,000 ஆண்களுக்கு, 1005 பெண்கள் வீதம் உள்ளனர்.
# பெண்ணாடம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 54&nbsp;மீட்டர் (177&nbsp;அடி) உயரத்தில் இருக்கின்றது
# பெண்ணாடம்

## கோயில்கள்

- பெண்ணாகடம் பிரளயகாலேசுவரர் கோயில்
- சுடர்கொழுந்தீசர் கோவில்
- பெண்ணாடம் சுப்ரமணியசாமி கோயில்
- பெண்ணாடம் எல்லையம்மன் கோயில்
- பெண்ணாடம் பிடாரி கோயில்
# பென்னாகரம்

**பென்னாகரம்** (ஆங்கிலம்:Pennagaram), இந்தியாவின் தமிழ்நாடு மாநிலத்தில் அமைந்துள்ள தருமபுரி மாவட்டம், பென்னாகரம் வட்டம் மற்றும் பென்னாகரம் ஊராட்சி ஒன்றியம் ஆகியவற்றின் நிர்வாகத் தலைமையிடமும், ஒரு பேரூராட்சியும் ஆகும். பென்னாகரம் நகரம் முந்தைய சேலம் மாவட்டத்தில் ஒரு பகுதியாக இருந்தது.
# பென்னாகரம்

## அமைவிடம்

இப்பேரூராட்சிக்கு கிழக்கில் தருமபுரி 32 கி.மீ.; மேற்கில் ஒகேனக்கல் 15 கி.மீ.; வடக்கில் பாப்பாரப்பட்டி 25 கி.மீ. மாரண்டஹள்ளி 50 கி.மீ. தொலைவிலும் உள்ளன.
# பென்னாகரம்

## பேரூராட்சியின் அமைப்பு

6.75 ச.கி.மீ. பரப்பும், 18 பேரூராட்சி மன்ற உறுப்பினர்களையும், 83 தெருக்களையும் கொண்ட இப்பேரூராட்சி, பென்னாகரம் (சட்டமன்றத் தொகுதி)க்கும், தர்மபுரி மக்களவைத் தொகுதிக்கும் உட்பட்டது.
# பென்னாகரம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,252 வீடுகளும், 17,800 மக்கள்தொகையும் கொண்டது.
# பென்னாகரம்

## புவியியல்

இவ்வூரின் அமைவிடம் ஆகும். கடல் மட்டத்திலிருந்து இவ்வூர் சராசரியாக 493&nbsp;மீட்டர் (1617&nbsp;அடி) உயரத்தில் இருக்கின்றது.
# பெண்ணாத்தூர்

**பெண்ணாத்தூர்** (ஆங்கிலம்:**Pennathur**), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தின் வேலூர் வட்டத்தில் இருக்கும் ஒரு பேரூராட்சி ஆகும்.
# பெண்ணாத்தூர்

## அமைவிடம்

வேலூர் - கடலூர் நெடுஞ்சாலையில் உள்ள பெண்ணாத்தூர் பேரூராட்சி, வேலூரிலிருந்து 10 கி.மீ. தொலைவில் உள்ளது. அருகமைந்த தொடருந்து நிலையம், 16 கிமி தொலைவில் உள்ள காட்பாடியில் உள்ளது.
# பெண்ணாத்தூர்

## பேரூராட்சியின் அமைப்பு

7.67 ச.கி.மீ. பரப்பும், 15 பேரூராட்சி மன்ற உறுப்பினர்களையும், 77 தெருக்களையும் கொண்ட இப்பேரூராட்சி அணைக்கட்டு (சட்டமன்றத் தொகுதி) மற்றும் வேலூர் மக்களவைத் தொகுதிக்குட்பட்டதாகும்.
# பெண்ணாத்தூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,261 வீடுகளும், 9,425 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 80.94% மற்றும் பாலின விகிதம் ஆயிரம் ஆண்களுக்கு, 1051 பெண்கள் வீதம் உள்ளனர்.
# பேரளம்

**பேரளம்** (*Peralam*), இந்தியாவின் தமிழ்நாடு மாநிலத்தில் அமைந்துள்ள திருவாரூர் மாவட்டத்தில், நன்னிலம் வட்டத்தில் இருக்கும் ஒரு பேரூராட்சி ஆகும்.
# பேரளம்

## அமைவிடம்

பேரளம் பேரூராட்சி, திருவாரூருக்கு 24.00 கி.மீ. தொலைவில் உள்ளது. பேரளத்தில் தொடருந்து நிலையம் உள்ளது. இதனருகே அமைந்த நகரங்கள் காரைக்கால் 25 கி.மீ.; கும்பகோணம் 37 கி.மீ.; மயிலாடுதுறை 17 கி.மீ. தொலைவில் உள்ளது.
# பேரளம்

## பேரூராட்சியின் அமைப்பு

3.96 ச.கி.மீ. பரப்பும், 12 வார்டுகளும், 43 தெருக்களும் கொண்ட இப்பேரூராட்சி நன்னிலம் (சட்டமன்றத் தொகுதி)க்கும், நாகப்பட்டினம் மக்களவைத் தொகுதிக்கும் உட்பட்டது.
# பேரளம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1542 வீடுகளும், 6149 மக்கள்தொகையும் கொண்டது.
# பெரணமல்லூர்

**பெரணமல்லூர்** (ஆங்கிலம்:**Peranamallur**), இந்தியாவின் தமிழ்நாடு மாநிலம், திருவண்ணாமலை மாவட்டம், வந்தவாசி வட்டத்தில் உள்ள பெரணமல்லூர் ஊராட்சி ஒன்றியத்தின் நிர்வாகத் தலைமையிடமும் பேரூராட்சியும் ஆகும். இது வந்தவாசி சட்டமன்றத் தொகுதிக்கும், ஆரணி மக்களவைத் தொகுதிக்கும் உட்பட்டதாகும்.  
பெரணமல்லூர் பேரூராட்சியிலிருந்து சுமார் 3 கி.மீ தொலைவில் இஞ்சிமேடு பெரியமலை சிவனாலயம் அமைந்துள்ளது. இத்திருத்தலத்திலும் திருவண்ணாமலை தீபம் ஏற்றுவதை போல இங்கும் கார்த்திகை தீபம், 1999-ஆம் ஆண்டு முதல் ஏற்றப்படுகிறது. மேலும் பிரசித்தி பெற்ற செங்கம்பூண்டி சித்தாத்தூர் அம்மன் ஆலயம் 2 கி.மீ தொலைவில் அமைந்துள்ளது
# பெரணமல்லூர்

## அமைவிடம்

திருவண்ணாமலையிலிருந்து 63 கி.மீ. தொலைவில் உள்ள பெரணமல்லூர் பேரூராட்சிக்கு கிழக்கே வந்தவாசி 23 கி.மீ.; மேற்கே ஆரணி 22 கி.மீ.; வடக்கே செய்யாறு 25 கி.மீ. மற்றும் தெற்கில் பெரிய கொழப்பலூர் 14 கி.மீ. தொலைவிலும், தேசூர் 23 கி.மீ. தொலைவிலும் உள்ளது. இங்கிருந்து சென்னை-கிளாம்பாக்கம், கோயம்பேடு, மாதவரம்,புதுச்சேரி, சிதம்பரம்,காஞ்சிபுரம், திண்டிவனம், பெங்களூரு, வேலூர் போன்ற நகரங்களுக்கு நேரடி போக்குவரத்து வசதிகள் உள்ளது
# பெரணமல்லூர்

## பேரூராட்சியின் அமைப்பு

15.02 ச.கி.மீ. பரப்பும், 12 பேரூராட்சி மன்ற உறுப்பினர்களையும், 45 தெருக்களையும் கொண்ட இப்பேரூராட்சி வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். 2011 சட்டமன்ற பொதுத்தேர்தல் வரை தமிழக சட்டமன்ற தொகுதியாக விளங்கியது. கேரளாவின் ஆளுநராக 27 அக்டோபர் 1982 முதல் 23 பெப்ரவரி 1988 வரை பதவி வகித்த பா.ராமச்சந்திரன் அவர்கள் 1962-ஆம் ஆண்டு தேர்தலில் பெரணமல்லூர் சட்டமன்றத் தொகுதியிலிருந்து இந்திய தேசிய காங்கிரசு சார்பாக தேர்ந்தெடுக்கப்பட்ட சட்டமன்ற உறுப்பினர் ஆவார்.
# பெரணமல்லூர்

## நிர்வாகம் மற்றும் அரசியல்

இந்நகரம் இரண்டாம் நிலைப் பேரூராட்சியாக இன்று வரை செயல்பட்டு வருகிறது. பெரணமல்லூர் நகரம், தமிழ்நாட்டில், திருவண்ணாமலை மாவட்டத்தில் உள்ள ஒரு இரண்டாம் நிலைப் பேரூராட்சியாகும். இந்த பேரூராட்சியில் மொத்தம் 12 வார்டுகள் உள்ளன. இந்த நகரை பெரணமல்லூர் பேரூராட்சியின் நிர்வாகம் மூலம் தூய்மைப்படுத்துகிறது.  
| **பேரூராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்றத் தொகுதி | வந்தவாசி (சட்டமன்றத் தொகுதி) |  |
| சட்டமன்ற உறுப்பினர் | '''திரு. எசு. அம்பேத்குமார் |  |
| மக்களவைத் தொகுதி | ஆரணி மக்களவைத் தொகுதி |  |
| மக்களவை உறுப்பினர் | **திரு.எம்.கே. விஷ்ணுபிரசாத்** | } |
# பெரணமல்லூர்

## மக்கள் தொகை பரவல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6945மக்கள்தொகை கொண்டது. மேலும் இப்பேரூராட்சியின் எழுத்தறிவு 76.8% மற்றும் பாலின விகிதம் 1,000 ஆண்களுக்கு, 1,016 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 869 மற்றும் 54 ஆகவுள்ளனர். பெரும்பாலும் விவசாயம் மட்டுமே முக்கிய தொழிலாக உள்ளது.
# பெரணமல்லூர்

## புவியியல்

இவ்வூர் என்ற புவியியல் ஆள்கூறுகள் கொண்டு, கடல் மட்டத்திலிருந்து சராசரியாக உயரத்தில் இருக்கின்றது.
# பெரணமல்லூர்

## வரலாறு

இரு அரச படையினர் போர் செய்ததால் ஊருக்கு "பேரணிமல்லூர்' என்ற பெயர் ஏற்பட்டு, பேரணிநல்லூர் என மருவியது. காலப்போக்கில் பெரணமல்லூர் ஆகிவிட்டது. பனையாற்றின் குறுக்கே பெரிய அணை கட்டப்பட்டதாலும், இப்பெயர் ஏற்பட்டதாகச் சொல்வர். சோழ மன்னன் தன் படைகளுடன் பழையாறைக்குச் செல்லும்போது, இங்குதான் தங்கி ஓய்வெடுப்பார். இதனால், இந்த ஊர் சுற்று வட்டார கிராமங்களுக்கு தலைமையிடமாக இருந்துள்ளது. பழமை வாய்ந்த சிவன் கோயில், பெருமாள் கோயில், வரத ஆஞ்சநேயர் கோயில், எட்டியம்மன் ஆலயம், கங்கை அம்மன் கோயில் ஆகிய கோயில்கள் அமைந்துள்ளது
# பெரணமல்லூர்

## கல்வி நிலையங்கள்

பெரணமல்லூரில் உள்ள இவ்விரு பாடசாலைகளில் இருந்து பல்வேறு கல்வியாளர்கள் உருவாகி இருக்கிறார்கள்.
# பெரிய நெகமம்

**பெரிய நெகமம்** (ஆங்கிலம்:Periya Negamam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், பொள்ளாச்சி வட்டத்தில் இருக்கும் ஒரு பேரூராட்சி ஆகும்.
# பெரிய நெகமம்

## அமைவிடம்

இப்பேரூராட்சி, கோயம்புத்தூர் - உடுமலைப்பேட்டை செல்லும் சாலையில், கோயம்புத்தூரிலிருந்து 60 கி.மீ. தொலைவிலும், பொள்ளாச்சியிலிருந்து 17 கி.மீ. தொலைவிலும் உள்ளது.
இதனருகே உடுமலைப்பேட்டை 35 கி.மீ., கிணத்துக்கடவு 15 கி.மீ.; சுல்தான்பேட்டை 20 கி.மீ. தொலைவில் உள்ளது.
# பெரிய நெகமம்

## பேரூராட்சியின் அமைப்பு

10.88 ச.கி.மீ. பரப்பும், 15 பேரூராட்சி மன்ற உறுப்பினர்களும், 98 தெருக்களும் கொண்ட இப்பேரூராட்சி பொள்ளாச்சி (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.
# பெரிய நெகமம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2101 வீடுகளும், 7089 மக்கள்தொகையும் கொண்டது.
# பெரியகோடி ஏரி

**பெரியகோடி ஏரி** (ஆங்கிலம்:Periyakodiveri), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் இருக்கும் ஒரு பேரூராட்சி ஆகும்.
# பெரியகோடி ஏரி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 11,444 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பெரியகோடி ஏரி மக்களின் சராசரி கல்வியறிவு 59% ஆகும், இதில் ஆண்களின் கல்வியறிவு 67%, பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட குறைந்ததே. பெரியகோடி ஏரி மக்கள் தொகையில் 9% ஆறு வயதுக்குட்பட்டோர் ஆவார்கள்.
# பெரியசேமூர்

**பெரியசேமூர்** (ஆங்கிலம்:Periyasemur), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் ஈரோடு மாநகரத்தை ஒட்டி இருக்கும் ஒரு நகராட்சியாக இருந்தது.  
இது கடந்த 2011, ஆண்டு முதல் ஈரோடு மாநகராட்சியுடன் இணக்கப்பட்டு, மாநகராட்சியின் ஒரு மண்டலமாகச் செயல்படுகிறது.  
2011 மக்கள் தொகை கணக்கெடுப்பின்படி பெரியசேமூர் தலைமையிடமாகக் கொண்டு செயல்பட்டுவரும் ஈரோடு மாநகராட்சி 2வது மண்டலம் சுமார் 24ச.கி.மீ பரப்பளவில் மொத்தம் 1,34,000 மக்கள் வசிக்கின்றனர்.
# பெரியசேமூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 32,044 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். பெரியசேமூர் மக்களின் சராசரி கல்வியறிவு 67% ஆகும், இதில் ஆண்களின் கல்வியறிவு 74%, பெண்களின் கல்வியறிவு 59% ஆகும். இது இந்திய தேசிய சராசரி கல்வியறிவான 59.5% விட கூடியதே. பெரியசேமூர் மக்கள் தொகையில் 11% ஆறு வயதுக்குட்பட்டோர் ஆவார்கள்.
# பெரியசேமூர்

## மேலும் பார்க்க

- பெரியசேமூர் நகராட்சி இணையதளம்
# பெருமாண்டி

**பெருமாண்டி** (ஆங்கிலம்:Pandaravadai Perumandi), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் வட்டத்தில் இருக்கும் கும்பகோணம் மாநகராட்சியின் ஒரு பகுதி ஆகும்.
# பெருமாண்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 7000 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பெருமாண்டி மக்களின் சராசரி கல்வியறிவு 83% ஆகும், இதில் ஆண்களின் கல்வியறிவு 88%, பெண்களின் கல்வியறிவு 79% ஆகும். இது இந்திய தேசிய சராசரி கல்வியறிவான 59.5% விட கூடியதே. பெருமாண்டி மக்கள் தொகையில் 8% ஆறு வயதுக்குட்பட்டோர் ஆவார்கள்.
# பெருமுச்சி

**பெருமுச்சி** (ஆங்கிலம்:Perumuchi), இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# பெருமுச்சி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 8,140 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். பெருமுச்சி மக்களின் சராசரி கல்வியறிவு 78% ஆகும். இதில் ஆண்களின் கல்வியறிவு 83%, பெண்களின் கல்வியறிவு 72% ஆகும். இது இந்திய தேசிய சராசரி கல்வியறிவான 59.5% விட கூடியது. பெருமுச்சி மக்கள் தொகையில் 15% ஆறு வயதுக்குட்பட்டோர் ஆவர்.
# பெருங்களத்தூர்

**பெருங்களத்தூர்** (*Perungalathur*) இந்தியாவின், தமிழ்நாடு மாநிலத்தில் அமைந்த செங்கல்பட்டு மாவட்டத்தில் உள்ள தாம்பரம் வட்டத்தில் இருக்கும் தாம்பரம் மாநகராட்சியின் ஒரு பகுதியாகும்.
# பெருங்களத்தூர்

## தாம்பரம் மாநகராட்சியுடன் இணைத்தல்

3 நவம்பர் 2021 அன்று இந்த பகுதியானது தாம்பரம் மாநகராட்சியுடன் இணைக்கப்பட்டது.
# பெருங்களத்தூர்

## அமைவிடம்

காஞ்சிபுரம் - தாம்பரம் வழித்தடத்தில் அமைந்த பெருங்களத்தூர் பகுதி, மாவட்டத் தலைமையிடமான செங்கல்பட்டிலிருந்து 30 கி.மீ.; காஞ்சிபுரத்திலிருந்து 45 கி.மீ.; பல்லாவரத்திலிருந்து 12 கி.மீ.; தொலைவிலும் உள்ளது. பெருங்களத்தூரில் தொடருந்து நிலையம் உள்ளது.
# பெருங்களத்தூர்

## பகுதியின் அமைப்பு

7.354 சதுர கி.மீ. பரப்பும், 461 தெருக்களையும் கொண்ட இப்பகுதி தாம்பரம் (சட்டமன்றத் தொகுதி)க்கும் மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும்.
# பெருங்களத்தூர்

## மக்கள் தொகை

2011-ஆம் ஆண்டு மக்கள் தொகை கணக்கெடுப்பின்படி இப்பகுதி 9,584 வீடுகளும், 37,342 மக்கள்தொகையும், கொண்டது.  
மேலும் இப்பகுதியின் எழுத்தறிவு 91.36 % மற்றும் பாலின விகிதம் 1,000 ஆண்களுக்கு, 987 பெண்கள் வீதம் உள்ளனர்.
# பிள்ளாநல்லூர்

**பிள்ளாநல்லூர்** (ஆங்கிலம்:**Pillanallur**), இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்தில் இராசிபுரம் வட்டத்தில் இருக்கும் ஒரு பேரூராட்சி ஆகும். இப்பேரூராட்சி விசைத்தறி மற்றும் நெசவுத் தொழில் மிகுந்த பகுதியாகும்.
# பிள்ளாநல்லூர்

## அமைவிடம்

பிள்ளாநல்லூர் பேரூராட்சிக்கு தெற்கில் நாமக்கல் 21 கி.மீ.; கிழக்கில் இராசிபுரம் 8 கி.மீ.; வடக்கில் சேலம் 28 கி.மீ. மற்றும் மேற்கில் திருச்செங்கோடு 32 கி.மீ. தொலைவில் உள்ளது.
# பிள்ளாநல்லூர்

## பேரூராட்சியின் அமைப்பு

4.66 ச.கி.மீ. பரப்பும், 15 பேரூராட்சி மன்ற உறுப்பினர்களையும், 20 தெருக்களையும் கொண்ட இப்பேரூராட்சி இராசிபுரம் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
# பிள்ளாநல்லூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,127 வீடுகளும், 11,181 மக்கள்தொகையும் கொண்டது.
# பொழிச்சலூர்

**பொழிச்சலூர்** (ஆங்கிலம்: **Polichalur**) இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள பல்லாவரம் வட்டத்தில் இருக்கும் போது பொழிச்சலூர் ஊராட்சியில் உள்ள ஒரு கணக்கெடுப்பில் உள்ள ஊர் ஆகும்.
# பொழிச்சலூர்

## பொழிச்சலூர் அகத்தீஸ்வரர் கோவில்

ஸ்ரீ அகத்தீஸ்வரர் கோவில் - வரலாறு, நேரம், தரிசனம், பூஜை விவரங்கள், பூஜை நேரங்கள், சனி தோஷம், திருவிழாக்கள், இடம், எப்படி அடைவது மற்றும் ஆன்லைன் முன்பதிவு
# பொழிச்சலூர்

## பொழிச்சலூர் அகத்தீஸ்வரர் கோவில்

### ஸ்ரீ அகத்தீஸ்வரர் கோவில் வரலாறு:

ஸ்ரீ அகத்தீஸ்வரர் கோயில் பொ.ஊ. 12 ஆம் நூற்றாண்டில் நிறுவப்பட்ட பிரபலமான கோயில்களில் ஒன்றாகும் . இக்கோயிலில் சுயமாக உருவான அல்லது சுயம்பு லிங்கம் (சிவன்) உள்ளது. புராணங்களின் படி, புனித அகத்தியர் இமயமலையிலிருந்து பொதிகைக்கு திரும்பிய பிறகு தெய்வத்தை வணங்கினார். எனவே இறைவன் ஸ்ரீ அகத்தீஸ்வரர் என்று போற்றப்படுகிறார். இக்கோயிலில் ஆனந்தவல்லி தேவியும் வழிபட்டாள். சனீஸ்வரர் (சனி) பகவான் மகா கால பைரவர் கோவிலுக்கு வந்து பாவங்கள் நீங்கியதாகவும் கூறப்படுகிறது.  
இந்த கோவிலில் பல நம்பிக்கைகள் பின்பற்றப்பட்டு வருகிறது, மேலும் பக்தர்கள் இந்த கோவிலுக்கு சென்று தெய்வங்களை வணங்கி தீய பாதிப்புகளிலிருந்து விடுபடுகிறார்கள். இந்த ஆலயம் சனி தோஷ பூஜைக்காக மிகவும் பிரபலமானது. சனி கடவுள் மற்றும் பிற தெய்வங்களை மகிழ்விக்க பல பூஜைகள் மற்றும் சடங்குகள் செய்யப்படுகின்றன.
# பொழிச்சலூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 15,329 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பொழிச்சலூர் மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 84%, பெண்களின் கல்வியறிவு 73% ஆகும். இது இந்திய தேசிய சராசரி கல்வியறிவான 59.5% விட கூடியதே. பொழிச்சலூர் மக்கள் தொகையில் 11% ஆறு வயதுக்குட்பட்டோர் ஆவார்கள்.
# பொன்மனை

**பொன்மனை** (*Ponmanai*), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், திருவட்டாறு வட்டத்தில் இருக்கும் ஒரு பேரூராட்சி ஆகும். இப்பேருராட்சிக்குட்பட்ட பகுதியில் பெருஞ்சாணி அணை அமைந்துள்ளது.
# பொன்மனை

## அமைவிடம்

கன்னியாகுமரியிலிருந்து 35 கி.மீ. தொலைவில் உள்ள இப்பேரூராட்சிக்கு அருகமைந்த தொடருந்து நிலையம் 15 கி.மீ. தொலைவில் உள்ள குழித்துறை ஆகும். இதன் கிழக்கில் குமாரபுரம் 7 கி.மீ.; மேற்கில் திருவட்டாறு 3 கி.மீ.; வடக்கில் குலசேகரம் 2 கி.மீ. தொலைவில் உள்ளது.
# பொன்மனை

## பேரூராட்சியின் அமைப்பு

17 ச.கி.மீ. பரப்பும், 15 வார்டுகளும், 18 தெருக்களும் கொண்ட இப்பேரூராட்சி பத்மநாபபுரம் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# பொன்மனை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4068 வீடுகளும், 15554 மக்கள்தொகையும் கொண்டது.
# பொன்னாம்பட்டி

**பொன்னாம்பட்டி** (ஆங்கிலம்:Ponnampatti), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் இருக்கும் ஒரு பேரூராட்சி ஆகும்.
# பொன்னாம்பட்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 10,659 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். பொன்னாம்பட்டி மக்களின் சராசரி கல்வியறிவு 65% ஆகும், இதில் ஆண்களின் கல்வியறிவு 75%, பெண்களின் கல்வியறிவு 55% ஆகும். இது இந்திய தேசிய சராசரி கல்வியறிவான 59.5% விட கூடியதே. பொன்னாம்பட்டி மக்கள் தொகையில் 14% ஆறு வயதுக்குட்பட்டோர் ஆவார்கள்.
# பொன்னேரி

**பொன்னேரி** (*Ponneri*) இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தின் பொன்னேரி வட்டத்தின் நிர்வாகத் தலைமையிடமும் நகராட்சியும் ஆகும். பொன்னேரி நகரம் முந்தைய செங்கல்பட்டு மாவட்டத்தில் ஒரு பகுதியாக இருந்தது.
# பொன்னேரி

## 2021-இல் நகராட்சியாக தரம் உயர்த்துதல்

பொன்னேரிப் பேரூராட்சியை 16 அக்டோபர் 2021 அன்று பொன்னேரி நகராட்சியாக உருவாக்குவதற்கான அரசாணையை 16 அக்டோபர் 2021 அன்று நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா பிறப்பித்துள்ளார். பொன்னேரி வருவாய் கோட்ட தலைமையிடமாகவும், நீதிமன்றங்கள், அரசுக் கல்லூரி, அரசு மருத்துவமனை உள்ள இடமாகும்.
# பொன்னேரி

## அமைவிடம்

இந்நகராட்சியானது மாவட்ட தலைமையிடமான திருவள்ளுாிலிருந்து 60 கி.மீ தொலைவிலும் சென்னையிலிருந்து 37 கி.மீ. தொலைவிலும் உள்ளது. பொன்னேரியின் கிழக்கில் பழவேற்காடு 19 கி.மீ.; மேற்கில் செங்குன்றம் 22 கி.மீ.; வடக்கில் கும்மிடிப்பூண்டி 18 கி.மீ.; தெற்கில் மீஞ்சூர் 12 கி.மீ. தொலைவில் உள்ளது.
# பொன்னேரி

## நகராட்சியின் அமைப்பு

15 ச.கி.மீ. பரப்பும் 27 நகர் மன்ற உறுப்பினர்களையும் 265 தெருக்களையும் கொண்ட இந்த நகராட்சி பொன்னேரி (சட்டமன்றத் தொகுதி) மற்றும் திருவள்ளூர் மக்களவைத் தொகுதிக்குட்பட்டதாகும்.
# பொன்னேரி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி 21 இந்நகராட்சி 7,842 வீடுகளும்,42,189 மக்கள்தொகையும், கொண்டது. மேலும் இந்நகராட்சியின் எழுத்தறிவு 86.41% மற்றும் பாலின விகிதம் ஆயிரம் ஆண்களுக்கு, 1004 பெண்கள் வீதம் உள்ளனர்.
# பொன்னேரி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 10&nbsp;மீட்டர் (32&nbsp;அடி) உயரத்தில் இருக்கின்றது.